open-index/open-wikipedia-markdown huggingface dataset:
এ. বি. এম. ফজলে করিম চৌধুরী

**এ. বি. এম. ফজলে করিম চৌধুরী** (জন্ম: ৬ নভেম্বর ১৯৫৪) হলেন বাংলাদেশের একজন রাজনীতিবিদ। তিনি চট্টগ্রাম-৬ আসনের সাবেক সংসদ সদস্য।

## প্রাথমিক জীবন
ফজলে করিম চৌধুরী ৬ নভেম্বর ১৯৫৪ সালে চট্টগ্রামের রাউজানের গহিরার বক্স আলী চৌধুরী বাড়ীতে জন্মগ্রহণ করেন। তার পিতা ফজলুল কবির চৌধুরী ছিলেন পূর্ব পাকিস্তান প্রাদেশিক পরিষদের বিরোধীদলীয় নেতা, প্রাদেশিক আইন পরিষদের চেয়ারম্যান এবং বাংলাদেশের সংসদ সদস্য। মাতা সাজেদা কবির চৌধুরী।

## পারিবারিক জীবন
ফজলে করিম চৌধুরী ১৯৯০ সালে সাবেক মন্ত্রী ও আইনজীবী এ আর ইউসুফের মেয়ে আইনজীবী  বিয়ে করেন। এই দম্পতীর ২ ছেলে ফারাজ করিম চৌধুরী ও ফারহান করিম চৌধুরী।

তার চাচা ছিলেন ফজলুল কাদের চৌধুরী। চাচাতো ভাই এবং বাংলাদেশ জাতীয়তাবাদী দলের রাজনীতিবিদ সালাউদ্দিন কাদের চৌধুরী এবং গিয়াস উদ্দিন কাদের চৌধুরী চট্টগ্রামে ফজলে করিমের প্রধান রাজনৈতিক প্রতিপক্ষ ছিলেন।

## রাজনৈতিক জীবন
এ.বি.এম.ফজলে করিম চৌধুরী চট্টগ্রাম উত্তর জেলা আওয়ামী লীগের সহ সভাপতি।

তিনি ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৬ আসন থেকে বিএনপির প্রার্থী চাচাতো ভাই গিয়াসউদ্দিন কাদের চৌধুরীর কাছে পরাজিত হয়েছিলেন।

২০০১ সালের অষ্টম জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে বিএনপির প্রার্থী চাচাতো ভাই গিয়াসউদ্দিন কাদের চৌধুরীকে পরাজিত করে সংসদ সদস্য নির্বাচিত হন।

২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৫ আসন থেকে বিএনপির প্রার্থী চাচাতো ভাই গিয়াসউদ্দিন কাদের চৌধুরীকে পরাজিত করে সংসদ সদস্য নির্বাচিত হন। নবম জাতীয় সংসদে তিনি গণপ্রজাতন্ত্রী বাংলাদেশ সরকারের গৃহায়ণ ও গণপূর্ত মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।

২০১৪ সালের দশম জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে বিনা প্রতিদ্বন্দ্বিতায় সংসদ সদস্য মনোনীত হন। দশম জাতীয় সংসদে তিনি গণপ্রজাতন্ত্রী বাংলাদেশ সরকারের রেলপথ মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।

২০১৮ সালের একাদশ জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হয়ে তিনি পুনরায় গণপ্রজাতন্ত্রী বাংলাদেশ সরকারের রেলপথ মন্ত্রণালয় সম্পর্কিত সংসদীয় স্থায়ী কমিটির সভাপতি ও পার্বত্য চট্টগ্রামের সংসদীয় স্থায়ী কমিটির সদস্য মনোনীত হন।

তিনি ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে চট্টগ্রাম-৬ আসন থেকে পুনরায় সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## গ্রেফতার
ব্রাহ্মণবাড়িয়া জেলার আখাউড়া সীমান্ত দিয়ে অবৈধভাবে ভারতে পালিয়ে যাওয়ার চেষ্টাকালে এ. বি. এম. ফজলে করিম চৌধুরীকে গ্রেপ্তার করেছে বর্ডার গার্ড বাংলাদেশ।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
জিনা লিন

**তানিয়া মার্কাডো** (জন্ম: ১৫ ফেব্রুয়ারি, ১৯৭৪), ছদ্মনাম **জিনা লিন**, একজন সাবেক মার্কিন পর্নোগ্রাফিক অভিনেত্রী, মডেল ও স্ট্রিপার। তিনি ২০১০ সালে এভিএন হল অফ ফেমে অন্তর্ভুক্ত হন এবং ২০১২ সালের এপ্রিলের পেন্টহাউস পেট ছিলেন। এমিনেমের "সুপারম্যান" গানের মিউজিক ভিডিওতে উপস্থিতির জন্যও তিনি পরিচিত।

## প্রারম্ভিক জীবন
লিন পুয়ের্তো রিকোয় জন্মগ্রহণ করার পর পাঁচ বছর বয়সে যুক্তরাষ্ট্রের নিউ জার্সিতে চলে আসেন। তিনি নিউ জার্সির জ্যাকসন টাউনশিপে বড় হয়েছেন।

## কর্মজীবন
লিন ২০০০ সালের জুনে প্লেজার প্রোডাকশন্সের সাথে এক বছরের একচেটিয়া অভিনয় চুক্তি স্বাক্ষর করেন। ২০০২ সালে একজন স্ট্রিপার চরিত্রে *অ্যানালাইজ দ্যাট* চলচ্চিত্রের খন্ডাংশে অভিনয় করেন। *দ্য সোপরানোস*-এর চতুর্থ মৌসুম থেকে তিনি বিভিন্ন সময়ে ধারাবাহিকটিতে একজন স্ট্রিপারের চরিত্রে উপস্থিত হন। ২০০৯ সাল নাগাদ তিনি প্লেজার প্রোডাকশন্সের পাশাপাশি তার নিজস্ব স্টুডিও জিনা লিন প্রোডাকশন্সের চলচ্চিত্রেও অভিনয় চালিয়ে যান। অভিনয়ের বাইরে তিনি ২০টিরও অধিক পর্নোগ্রাফিক চলচ্চিত্র পরিচালনা করেছেন।

২০০৩ সালে তিনি মার্কিন র্যাপার এমিনেমের "সুপারম্যান" গানের মিউজিক ভিডিওতে অভিনয় করেছেন।

২০০৬ সালে ডেট্রয়েটভিত্তিক সংবাদপত্র মেট্রো টাইমসে প্রকাশিত একটি প্রবন্ধে লিনকে পর্নতারকা জুয়েল ডি'নাইল, বেলাডোনা, টেইলর সেন্ট ক্লেয়ার এবং জন স্ট্যাগলিয়ানোর সাথে তুলনা করা হয়।

২০০৯ সালে তিনি *মিংহ্যাগস* চলচ্চিত্রে মূল চরিত্র লেনির সৎবোনের ভূমিকায় অভিনয় করেছেন।

২০১২ সালে পেন্টহাউস লিনকে এপ্রিলের পেন্টহাউস পেট ঘোষণা করে। সেই বছরই তিনি পর্নোগ্রাফিক শিল্প থেকে অবসরের ঘোষণা দেন। যদিও ওয়েবক্যামে তিনি তখনও সক্রিয় ছিলেন।

## পুরস্কার

* ২০০২ নাইটমুভস পুরস্কার - সেরা ফিচার নৃত্যশিল্পী 
* ২০০৩ ইক্সোটিক নৃত্যশিল্পী পুরস্কার - বর্ষসেরা প্রাপ্তবয়স্ক ফিচার বিনোদক 
* ২০০৫ এভিএন পুরস্কার - সেরা গনজো মুক্তি, *জিনা লিনস ডার্কসাইটের* জন্য 
* ২০০৫ নাইটমুভস পুরস্কার - সেরা নতুন প্রোডাকশন কোম্পানি (ভক্তদের পছন্দ) 
* ২০০৬ এফআইসিইবি নিনফা পুরস্কার - সেরা অভিনেত্রী (পাবলিক) 
* ২০০৭ নাইটমুভস পুরস্কার - সেরা ফিচার নৃত্যশিল্পী (সম্পাদকদের পছন্দ) 
* ২০০৭ নাইটমুভস হল অব ফেম ইন্ডাক্টি 
* ২০০৮ ফেম পুরস্কার - প্রিয় পশ্চাৎদেশ 
* ২০০৯ নাইটমুভস ত্রয়ী অভিনয় পুরস্কার (নৃত্য/পারফর্মিং/পরিচালনা) 
* ২০১০ এভিএন হল অব ফেম ইন্ডাক্টি

## তথ্যসূত্র

## বহিঃসংযোগ

* 
* 
* 
* AVN: "Gina Lynn Hurt in Motorcycle Stunt", Dan Miller, August 29, 2005

বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:পেন্টহাউস পেটস্
বিষয়শ্রেণী:মার্কিন প্রাপ্তবয়স্ক মডেল
বিষয়শ্রেণী:মার্কিন নারী আদিরসাত্মক নৃত্যশিল্পী
বিষয়শ্রেণী:মার্কিন আদিরসাত্মক নৃত্যশিল্পী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
মইন উদ্দীন খান বাদল

**মইন উদ্দীন খান বাদল** (২১ ফেব্রুয়ারি ১৯৫২ – ৭ নভেম্বর ২০১৯)   একজন বাংলাদেশী মুক্তিযোদ্ধা ও রাজনীতিবিদ ছিলেন। ১৯৭১ সালের ১৬ ই ডিসেম্বর জাতীয় মুক্তির জন্য ঐতিহাসিক সংগ্রামে মুক্তিযুদ্ধের মধ্য দিয়ে বাংলাদেশের বিজয় অর্জিত হলে তিনি সর্বপ্রথম চট্টগ্রাম রেডিও স্টেশন দখল করে দেশ হানাদার মুক্ত হয়েছে এই মর্মে ঘোষণা দেন। তিনি চট্টগ্রাম-৭ ও চট্টগ্রাম-৮ আসনের সাংসদ ছিলেন।

## জন্ম ও প্রাথমিক জীবন
মইন উদ্দীন খান বাদল ১৯৫২ সালের ২১ ফেব্রুয়ারি চট্টগ্রামের বোয়ালখালী উপজেলার সারোয়াতলী গ্রামে  জন্মগ্রহণ করেন। তার পিতা আহমদ উল্লাহ খান ও মা যতুমা খাতুন।

## রাজনৈতিক ও কর্মজীবন
বাদল ৬০ এর দশকে ছাত্রলীগের সাথে যুক্ত ছিলেন। ১৯৭১ সালে ভারতে প্রশিক্ষণ নেন এবং মুক্তিযুদ্ধে যোগ দেন। চট্টগ্রাম বন্দরে অস্ত্র বোঝাই জাহাজ সোয়াত থেকে অস্ত্র খালাস ও প্রতিরোধের অন্যতম নেতৃত্বদাতা তিনি। মুক্তিযুদ্ধের পর জাসদ হয়ে বাসদ ও পরে আবারো জাসদে  যোগ দেন। ১২ মার্চ ২০১৬ সালে জাসদের জাতীয় কাউন্সিলে আবার দুই ভাগ হয়। হাসানুল হক ইনুর নেতৃত্বাধীন অংশটি ইসির স্বীকৃতি পায়। বাংলাদেশ জাসদ নামে আলাদা দলের অংশটি স্বীকৃতি পায় নাই অংশের কার্যকরী সভাপতির দায়িত্ব পালন করে আসছিলেন মইন উদ্দীন খান বাদল। ১৪ দল গঠনেও তার ভূমিকা ছিল। ২০০৮ সালের নবম জাতীয় সংসদে চট্টগ্রাম-৭ আসন থেকে সাংসদ হিসেবে নির্বাচিত হন। এরপর ২০১৪ সালের দশম ও ২০১৮ সালের একাদশ জাতীয় সংসদে তিনি চট্টগ্রাম-৮ আসন থেকে সংসদ সদস্য হিসেবে নির্বাচিত হন।

মইন উদ্দীন খান বাদল একাদশ জাতীয় সংসদের দুর্যোগ ব্যবস্থাপনা ও ত্রাণ মন্ত্রণালয় এবং মুক্তিযুদ্ধ বিষয়ক মন্ত্রণালয় সম্পর্কিত সংসদীয় কমিটির সদস্য ছিলেন।

## মৃত্যু
মঈন উদ্দীন খান বাদল ২০১৯ সালের ৭ নভেম্বর ভারতের বেঙ্গালুরুতে নারায়ণ হৃদরোগ ইনস্টিটিউটে চিকিৎসাধীন অবস্থায় হৃদযন্ত্রের ক্রিয়া বন্ধ হয়ে মৃত্যুবরণ করেন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য মইন উদ্দীন খান বাদল  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫২-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশী মুসলিম
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:চট্টগ্রাম জেলার ব্যক্তি
প্রতিপ্রভা

[ডান|থাম্ব|প্রতিপ্রভ খনিজ [অতিবেগুনী আলোয় দৃশ্যমান আলো নিঃসরণ করে।]]
আলো শোষিত পদার্থ বা অন্য তড়িৎ-চৌম্বকীয় বিকিরণ হতে নিঃসৃত আলোকে **প্রতিপ্রভা** বলে। এটি এক ধরনের আলোক বিকিরণ । অধিকাংশ ক্ষেত্রে, এই নিঃসৃত আলোর দীর্ঘ  তরঙ্গদৈর্ঘ্য থাকে, এবং এর ফলে শোষিত বিকিরণ হতে কম শক্তি থেকে।প্রতিপ্রভার সবচেয়ে আকর্ষণীয় উদাহরণটি ঘটে যখন 
শোষিত বিকিরণ বর্ণালীর অতিবেগুনী অঞ্চলে থকে , এবং যখন নির্গত আলো দৃশ্যমান অঞ্চলে হয় তখন তা মানুষের চোখে দেখা যায় না, এটি প্রতিপ্রভ পদার্থকে একটি 
স্বতন্ত্র রং দেয় যা শুধু অতিবেগুনী আলোয় দেখা যায়। প্রতিপ্রভ উপাদানগুলো বিকিরণ বন্ধের সাথে সাথে উজ্বলতা হারায় , অনুপ্রভের মত উজ্বলতা কিছু সময় ধরে রাখতে পারে না

প্রতিপ্রভা অনেক বাস্তব ব্যবহার আছে, যার মধ্যে খনিবিদ্যা, রত্নবিদ্যা, চিকিৎসা বিজ্ঞান, 
রাসায়নিক সেন্সর (
প্রতিপ্রভা 
বর্ণালিবীক্ষণ যন্ত্র), প্রতিপ্রভ চিহ্নিতকরন, রং, জৈবিক ডিটেক্টর, 
মহাজাগতিক রশ্মি  
আবিষ্কার, এবং সর্বাধিকভাবে প্রতিপ্রভ  (প্রতিপ্রভ) বাতি। প্রকৃতিতে কিছু খনিজ এবং প্রাণীজগতের বিভিন্ন জীবের উপর প্রায়সই প্রতিপ্রভা দেখা যায় ।
যখন কোনো অনু বা পরমাণুর উপর uv ray আপতিত করার পর সেই রশ্মি যদি 10^-6 -10-8 সেকেন্ড ধরে আলো বিকিরণ করে তখন সেই অণু বা পরমাণুকে প্রতিপ্রভা পদার্থ বলে।

## ইতিহাস
প্রতিপ্রভা নিয়ে প্রথম পর্যবেক্ষণ করেন বার্নার্ডিনো ডি সাহাগুন ১৫৬০ সালে এবং ১৫৬৫ সালে  নিকোলাস মনার্ডেস প্রথম  লিগ্নাম নেফ্রিটিকা (ল্যাটিনে "কিডনি কাঠ") নিঃসরন করেন। এটি দুটি প্রজাতির গাছের কাঠ থেকে বের করা হয়েছিল, *Pterocarpus indicus* এবং *Eysenhardtia polystachya*. Theপ্রতিপ্রভার জন্য দায়ী রাসায়নিক উপাদান হচ্ছে মাটলালিন, on product of one of the flavonoids found in this wood.

In 1819, Edward D. Clarke and in 1822 René Just Haüy described fluorescence in fluorites, Sir David Brewster described the phenomenon for chlorophyll in 1833 and Sir John Herschel did the same for quinine in 1845.

## ফটো গ্যালারী

## তথ্যসূত্র

বিষয়শ্রেণী:শিরোনামহীন উদ্ধৃতিসহ পাতা
বিষয়শ্রেণী:আণবিক জীববিজ্ঞান
বিষয়শ্রেণী:রঞ্জক
ফয়জাবাদ বিমানবন্দর

**ফয়জাবাদ বিমানবন্দর**  একটি বিমানবন্দর যার অবস্থান হচ্ছে  ফয়জাবাদ থেকে উত্তর-পশ্চিম (এছাড়াও বানান করা হয় ফাইজাবাদ অথবা ফেয়জাবাদ), আফগানিস্তানের বাদাখশন প্রদেশের প্রাদেশিক রাজধানী।

সোভিয়েত দখলদারিত্বের সময় নির্মিত ফয়জাবাদ বিমানবন্দরটি বিশ্বের অন্যান্য বিমানবন্দর থেকে কিছুটা অস্বাভাবিক হিসেবে বিবেচনা করা হয়। বিমানবন্দরটি সম্পূর্ণ প্রস্থ এবং দৈর্ঘ্য বরাবর বিস্ফোরিত ইস্পাত এর সমন্বয়ে নির্মিত বিমানের নির্মিত পথ জন্য বিশেষভাবে উল্লেখযোগ্য। ২০১২ সালের গ্রীষ্মকালীন সময়ে একটি নতুন পিচের রানওয়ের নির্মাণকাজ সম্পন্ন করা হয়।

## বিমান সংস্থা এবং গন্তব্যস্থল

## আরো দেখুন
* আফগানিস্তানের বিমানবন্দরের তালিকা

## তথ্যসূত্র

## বহিঃসংযোগ
* Airport record for Faizabad Airport  at Landings.com.
* 
* 



বিষয়শ্রেণী:বাদাখশন প্রদেশের ভবণ এবং স্থাপনা
বিষয়শ্রেণী:আফগানিস্তানের বিমানবন্দর
মুহম্মদ খান

**মুহম্মদ খান** (১৪ সেপ্টেম্বর ১৯৮০) বাংলাদেশের একজন সাংবাদিক এবং উদ্যোক্তা। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছেন। 

## জন্ম ও পারিবারিক পরিচয়
মুহম্মদ খানের জন্ম ১৯৮০ সালের ১৪ সেপ্টেম্বর ঝিনাইদহ জেলায়। পৈতৃক বাড়ি মুন্সীগঞ্জ জেলার শ্রীনগর উপজেলার ভাগ্যকুল ইউনিয়নের চারিপাড়া গ্রামে। তার বাবার নাম মো. সিরাজুল ইসলাম খান এবং মায়ের নাম হালিমা খাতুন। তিন বোন আর এক ভাই হিসেবে তিনি সর্বকনিষ্ঠ।

## শিক্ষাজীবন
মুন্সীগঞ্জ জেলার বিএইচএল উচ্চ বিদ্যালয় থেকে ১৯৯৫ সালে এসএসসি পাশ করেন মুহম্মদ খান। পরবর্তীতে ১৯৯৭ সালে ঢাকা কলেজ থেকে এইচএসসি এবং ঢাকা বিশ্ববিদ্যালয়ের লোক প্রশাসন বিভাগ থেকে স্নাতক ও স্নাতকোত্তর সম্পন্ন করেন তিনি।

## কর্মজীবন
মুহম্মদ খান ১৯৯৯ সালে দৈনিক আজকের কাগজ পত্রিকায় প্রদায়ক হিসেবে কাজ শুরু করেন। ২০০১ সালের মার্চে দৈনিক আজকের কাগজের সহ-সম্পাদক এবং তথপ্রযুক্তি পাতার ইনচার্জ হিসেবে চাকুরি জীবন শুরু করেন তিনি। ২০০৫ সালের মার্চ থেকে ২০০৬ সালের অক্টোবর পর্যন্ত দৈনিক যায় যায় দিনের জ্যৈষ্ঠ সহ-সম্পাদক এবং তথ্যপ্রযুক্তি পাতার ইনচার্জ হিসেবে চাকুরি করেন মুহম্মদ খান। ২০০৬ সালের নভেম্বর থেকে ২০০৯ সালের জুন পর্যন্ত বিডিনিউজ টোয়েন্টিফোর ডটকম-এ জ্যৈষ্ঠ সহ-সম্পাদক এবং তথ্যপ্রযুক্তি পাতার ইনচার্জ হিসেবে চাকুরি শেষে ২০০৯ সালের জুলাই থেকে দৈনিক কালের কণ্ঠ পত্রিকায় কর্মরত আছেন। বর্তমানে তিনি এ পত্রিকার সহকারী ফিচার সম্পাদক এবং তথ্যপ্রযুক্তি ও টেলিকমসহ চারটি পাতা পরিচালনার দায়িত্ব পালন করছেন।

## সাংবাদিক সংগঠন
মুহম্মদ খান তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং একাধিকবারের নির্বাচিত সভাপতি হিসেবে দায়িত্ব পালন করেছেন। 

## প্রকাশিত গ্রন্থ

## পারিবারিক জীবন
মুহম্মদ খানের স্ত্রী প্রকৌশলী সাবেরা সাদাত সুরভী। এ দম্পতির একমাত্র সন্তান মানহা জুনাইরাহ খান।

## পুরস্কার ও সম্মাননা
* জাতীয় তথ্য ও যোগাযোগ প্রযুক্তি পুরস্কার, ২০১৭ 

## তথ্যসূত্র

## বহিঃসংযোগ

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সাংবাদিক
খওয়াহান বিমানবন্দর

**খওয়াহান বিমানবন্দর**   একটি বেসরকারীভাবে ব্যবহৃত বিমানবন্দর, যেটি আফগানিস্তান এর বাদাখশন প্রদেশের, খওয়াহান জেলায় কাছাকাছি অবস্থান করছে।

## আরো দেখুন
* আফগানিস্তানের বিমানবন্দরের তালিকা

## তথ্যসূত্র

## বহিঃসংযোগ
* বিমানবন্দরের রেকর্ড  - Landings.com. 

বিষয়শ্রেণী:আফগানিস্তানের বিমানবন্দর
ক্লো কিম

**ক্লো কিম** (কোরিয়ান ভাষায়: 김선, জন্ম এপ্রিল ২৩, ২০০০) হল একজন মার্কিনী স্নোবোর্ডার। তিনি ২০১৮ শীতকালীন অলিম্পিক-এ স্বর্ণ পদক বিজয়ী, এবং এক্স গেমস চার-বারের স্বর্ণ পদক বিজয়ী এবং ইওথ অলিম্পিক গেমস-এর "স্নোবোর্ডিং" ইভেন্টে তিনিই প্রথম স্বর্ণ পদক বিজয়ী নারী। ২০১৮ সালে তিনি সবচেয়ে কনিষ্ঠ নারী হিসেবে অলিম্পিকে স্নোবোর্ডিং-এ পদক বিজয়ী নারী হয়ে যান, যখন তিনি নারীদের স্নোবোর্ড হাফপাইপ-এ স্বর্ণ পদক জিতে নেন।

## প্রাথমিক জীবন
কিমের জন্ম হয়, মার্কিন যুক্তরাষ্ট্রের ক্যালিফোর্নিয়া রাজ্যের লং বিচ শহরে এবং প্রতিপালিত হন একই রাজ্যের টরেন্স শহরে। তার পিতা এবং মাতা মূলত দক্ষিণ কোরিয়া থেকে আগত। কিমের বাবা ক্যালিফোর্নিয়ার মাউন্টেন হাই-এ তাদের স্থানীয় রিসোর্টে মাত্র ৪ বছর বয়সে তার হাতে স্নোবোর্ড তুলে দেন এবং তিনি মাত্র ৬ বছর বয়সে *টিম মাউন্টেন হাই* দলের হয়ে বিভিন্ন প্রতিযোগিতায় অংশ নেন। পরবর্তীতে তিনি মার্কিন যুক্তরাষ্ট্রের ক্যালিফোর্নিয়ায় ফিরে এবং ম্যামথ মাউন্টেন নামক স্কী-অঞ্চলে প্রশিক্ষণ গ্রহণ করার পূর্বে, মাত্র ৮ থেকে ১০ বছর বয়স পযন্ত সুইজারল্যান্ড এর ভালাইস প্রদেশে প্রশিক্ষণ গ্রহণ করেন। ২০১৩ সালে, কিম "ইউএস স্নোবোর্ডিং" এর সাথে যোগ দেন।

### ২০১৮ শীতকালীন অলিম্পিক

২০১৮ সালে দক্ষিণ কোরিয়া'র পিয়ংচ্যাং প্রদেশে আয়োজিত ২০১৮ শীতকালীন অলিম্পিকে, কিম নারীদের হাফপাইপ ফাইনালে স্বর্ণ জিতে নেন।

## ব্যক্তিগত জীবন
কিম একজন কোরিয়ান মার্কিনী, একজন প্রথম প্রজন্মের মার্কিনী, তার পিতা-মাতা দক্ষিণ কোরিয়া থেকে আগত অধিবাসী। এখনও কিমের যৌথ পরিবার দক্ষিণ কোরিয়া'তে বসবাস করছে, যেখানে ২০১৮ শীতকালীন অলিম্পিক প্রতিযোগিতাটি অনুষ্ঠিত হচ্ছে। তিনি ত্রীভাষী, তিনি কোরিয়ান, ফরাসী এবং ইংরেজি ভাষায় অনর্গল কথা বলতে পারেন।

## তথ্যসূত্র

## বহিঃসংযোগ
*Chloe Kim at United States Ski and Snowboard Association
*
*
*

বিষয়শ্রেণী:২০০০-এ জন্ম
বিষয়শ্রেণী:মার্কিন নারী স্নোবোর্ডার
বিষয়শ্রেণী:কোরিয়ান বংশধর মার্কিন ক্রীড়া ব্যক্তিত্ব
বিষয়শ্রেণী:কোরীয় বংশোদ্ভূত মার্কিন ব্যক্তি
বিষয়শ্রেণী:২০১৬ শীতকালীন অলিম্পিকের প্রতিযোগী
বিষয়শ্রেণী:জীবিত ব্যক্তি
বিষয়শ্রেণী:২০১৮ শীতকালীন অলিম্পিকে পদক বিজয়ী
বিষয়শ্রেণী:মার্কিন যুক্তরাষ্ট্রের হয়ে স্নোবোর্ডিং-এ স্বর্ণ পদক বিজয়ী
বিষয়শ্রেণী:মার্কিন যুক্তরাষ্ট্রের হয়ে অলিম্পিকে অংশ নেয়া স্নোবোর্ডার
বিষয়শ্রেণী:লং বিচ, ক্যালিফোর্নিয়া থেকে আগত ক্রীয়া ব্যক্তিত্ব
বিষয়শ্রেণী:টোরেন্স, ক্যালিফোর্নিয়া থেকে আগত ক্রীয়া ব্যক্তিত্ব
বিষয়শ্রেণী:এক্স গেমস এর খেলোয়াড়
বিষয়শ্রেণী:লরিয়াস বিশ্ব ক্রীড়া পুরস্কার বিজয়ী
বিষয়শ্রেণী:২০১৮ শীতকালীন অলিম্পিকের পদক বিজয়ী
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
অতীন্দ্রনাথ বসু

**অতীন্দ্রনাথ বসু** (জন্ম: ৩ ফেব্রুয়ারি ১৮৭৩ - মৃত্যু: ১০ জুন ১৯৬৫) একজন ভারতের স্বাধীনতা আন্দোলনকারী বাঙালি বিপ্লবী।

## পরিবার
কলকাতার জোড়াবাগানের বসু পরিবারে তার জন্ম হয়। তার পিতার নাম অপূর্বকৃষ্ণ বসু। অতীন্দ্রনাথের পুত্র উত্তর কলকাতার নেতৃস্থানীয় অমর বসু পিতার সকল কাজে যুক্ত ছিলেন। অতীন্দ্রনাথ নিজে একজন কুস্তিগির ছিলেন। ময়মনসিংহের রাজা জগৎকিশোর আচার্য চৌধুরী ছিলেন তার শিক্ষাগুরু। সিমলা ব্যায়াম সমিতির প্রাঙ্গনে ভারতীয় প্রথায় কুস্তি প্রতিযোগিতার আয়োজন তিনিই প্রথম করেছিলেন।

## বিপ্লবী কর্মকাণ্ড
অতীন্দ্রনাথ বসু যুগান্তর বিপ্লবী দলের অন্যতম নেতৃস্থানীয় ছিলেন। তিনি স্বাধীনতা সংগ্রামে কয়েকবার কারাবরণ করেছিলেন। ১৯১৬ খ্রিষ্টাব্দ থেকে পরবর্তী পাঁচবছর ব্রিটিশবিরোধী বিপ্লবী কেন্দ্র পরিচালনার অপরাধে তাকে নির্বাসনদণ্ড ভোগ করতে হয়। তিনি রবীন্দ্রনাথের পরামর্শে 'মহেশালয়' নামের একটি বিদ্যালয় স্থাপনা করেছিলেন। ১৯০৫ খ্রিষ্টাব্দে তিনি 'ভারত ভান্ডার' নামের একটি সংস্থা তৈরি করেন। অতীন্দ্রনাথ যুবকদের দেহে ও মনে শক্তিমান করে তোলার উদ্দেশ্যে ১৯২৬ খ্রিষ্টাব্দের ২রা এপ্রিল সিমলা ব্যায়াম সমিতি প্রতিষ্ঠা করেন। ১৯২৫ খ্রিষ্টাব্দে তিনি সর্বজনীন দুর্গা পূজার প্রচলন করেন যাতে দেশের মানুষ বিভেদ ভুলে একত্রে উৎসবে মেতে উঠতে পারে। এই পূজা প্রাঙ্গণে স্বদেশী মেলারও আয়োজন হত। ১৯৩২ খ্রিষ্টাব্দে ইংরেজ সরকার সিমলা ব্যায়াম সমিতিকে শরীরচর্চার আড়ালে বিপ্লবী তৈরির আখড়া সন্দেহ করে এটিকে বেআইনি বলে ঘোষণা করে। নেতাজী সুভাষচন্দ্র বসু, দেশপ্রিয় যতীন্দ্রমোহন সেনগুপ্ত, ডাঃ জে. এম. দাশগুপ্ত প্রভৃতি নেতৃবর্গ সিমলা ব্যায়াম সমিতির কাজের সঙ্গে যুক্ত ছিলেন।

## তথ্যসূত্র

বিষয়শ্রেণী:১৮৭৩-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
রহমান (বাংলাদেশী অভিনেতা)

**রহমান** নামে পরিচিত **আবদুর রহমান** (২৭ ফেব্রুয়ারি ১৯৩৭ - ১৮ জুলাই ২০০৫) ছিলেন একজন বাংলাদেশী চলচ্চিত্র অভিনেতা ও পরিচালক। তিনি ১৯৫৮ থেকে ১৯৮২ সাল পর্যন্ত ঢাকা, করাচি ও লাহোরে বাংলা, উর্দু ও পশতু ভাষার চলচ্চিত্রে অভিনয় করেছেন।

## কর্মজীবন
১৯৫৮ সালে ২১ বছর বয়সে খল চরিত্রে এহতেশাম পরিচালিত *[[এ দেশ তোমার আমার]]* দিয়ে রহমানের চলচ্চিত্রে অভিষেক হয়।  তিনি পরবর্তীতে প্রধান চরিত্রে অভিনেতা হিসেবে *উত্তরণ*, *তালাশ*, *চান্দা*, *দর্শন*, *জোয়ার ভাটা* এবং *[[হারানো দিন (১৯৬১-এর চলচ্চিত্র)|হারানো দিন]]* (১৯৬১) চলচ্চিত্রে অভিনয় করেন। চলচ্চিত্রে তিনি অভিনেত্রী শবনমের বিপরীতে সর্বাধিক চলচ্চিত্রে অভিনয় করেন। ১৯৬৭ সালে ‘দরশন’ চলচ্চিত্রটি নির্মাণের মাধ্যমে পরিচালনায় আসেন তিনি।

বাংলাদেশের স্বাধীনতা যুদ্ধের পর রহমান পাকিস্তানে উর্দু চলচ্চিত্র *চাহাত*, *দোরাহা* ও *লগান* চলচ্চিত্রে অভিনয় করেন। পরে তিনি ঢাকায় ফিরে আসেন এবং বাংলাদেশী চলচ্চিত্রে অভিনয় করেন। তার অভিনীত শেষ চলচ্চিত্র ছিল অশোক ঘোষ পরিচালিত *আমার সংসার*।

## চলচ্চিত্রের তালিকা

## পুরস্কার
* নিগার পুরস্কার
* **বিজয়ী:** শ্রেষ্ঠ পার্শ্ব অভিনেতা বিভাগে বাচসাস পুরস্কার - দেবদাস (১৯৮২)

## তথ্যসূত্র

## বহিঃসংযোগ
* 

বিষয়শ্রেণী:১৯৩৭-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:নিগার পুরস্কার বিজয়ী
বিষয়শ্রেণী:পঞ্চগড় জেলার ব্যক্তি
বিষয়শ্রেণী:পাকিস্তানি চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাচসাস পুরস্কার বিজয়ী
বিষয়শ্রেণী:পাকিস্তানি চলচ্চিত্র পরিচালক
বিষয়শ্রেণী:পাকিস্তানি চলচ্চিত্র প্রযোজক
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:২০শ শতাব্দীর পাকিস্তানি অভিনেতা
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:উর্দু চলচ্চিত্র অভিনেতা
আলেক্ষ্যং ইউনিয়ন

**আলেক্ষ্যং** বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।

## আয়তন
আলেক্ষ্যং ইউনিয়নের আয়তন ২৮,১৬০ একর (১১৩.৯৬ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৬,০১০জন। এর মধ্যে ৪,৫৫৮জন বৌদ্ধ, ১,০০৬জন খ্রিস্টান, ৩৭১জন মুসলিম, ৭৫জন হিন্দু।

নৃতাত্ত্বিকভাবে ৬০৭জন বাঙালি, ২,৩৮৭জন‌ মারমা, ৭৬৪জন ত্রিপুরা ও ২,২৫২জন অন্যান্য।

## অবস্থান ও সীমানা
রোয়াংছড়ি উপজেলার উত্তর-মধ্যাংশে আলেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে নোয়াপতং ইউনিয়ন ও বান্দরবান সদর উপজেলার বান্দরবান সদর ইউনিয়ন, দক্ষিণে রোয়াংছড়ি সদর ইউনিয়ন, পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন এবং উত্তরে রাঙ্গামাটি জেলার বিলাইছড়ি উপজেলার ফারুয়া ইউনিয়ন অবস্থিত।

## প্রশাসনিক কাঠামো
আলেক্ষ্যং ইউনিয়ন রোয়াংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী আলেক্ষ্যং ইউনিয়নের সাক্ষরতার হার ৩৬.৮%। এ ইউনিয়নে ২টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান
;নিম্ন মাধ্যমিক বিদ্যালয়
* কচ্ছপতলী নিম্ন মাধ্যমিক বিদ্যালয়
* বেক্ষ্যং নিম্ন মাধ্যমিক বিদ্যালয়

;প্রাথমিক বিদ্যালয়
* আলেক্ষ্যং হেডম্যানপাড়া সরকারি প্রাথমিক বিদ্যালয়
* কদমপ্রুপাড়া সরকারি প্রাথমিক বিদ্যালয়
* কচ্ছপতলী সরকারি প্রাথমিক বিদ্যালয়
* জামাচন্দ্রপাড়া সরকারি প্রাথমিক বিদ্যালয়
* তারাছাপাড়া সরকারি প্রাথমিক বিদ্যালয়
* ভাঙ্গামুড়া সরকারি প্রাথমিক বিদ্যালয়
* হাংটুক্রী সরকারি প্রাথমিক বিদ্যালয়
* হ্লাপাইগই সরকারি প্রাথমিক বিদ্যালয়

## যোগাযোগ ব্যবস্থা
আলেক্ষ্যং ইউনিয়নে যোগাযোগের প্রধান সড়ক হল রোয়াংছড়ি-আলেক্ষ্যং সড়ক। প্রধান যোগাযোগ মাধ্যম চাঁদের গাড়ি।

## খাল ও নদী
আলেক্ষ্যং ইউনিয়নের মধ্য দিয়ে প্রবাহিত হচ্ছে বেংছড়ি খাল ও তারাছা খাল।

## হাট-বাজার
আলেক্ষ্যং ইউনিয়নের প্রধান ২টি হাট-বাজার হল কচ্ছপতলী বাজার এবং বটতলী বাজার।

## দর্শনীয় স্থান
আলেক্ষ্যং ইউনিয়নের দর্শনীয় স্থানগুলোর মধ্যে রয়েছে:
* রামাতং পাহাড়
* শীলবান্ধা ঝর্ণা

## জনপ্রতিনিধি
* বর্তমান চেয়ারম্যান: বিশ্বনাথ তঞ্চঙ্গ্যা

## আরও দেখুন
* রোয়াংছড়ি উপজেলা
* রোয়াংছড়ি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:রোয়াংছড়ি উপজেলার ইউনিয়ন
নোয়াপতং ইউনিয়ন

**নোয়াপতং** বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।

## আয়তন
নোয়াপতং ইউনিয়নের আয়তন ১৭,৯২০ একর (৭২.৫২ বর্গ কিলোমিটার)। এটি রোয়াংছড়ি উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৪,৫৫৪জন। এর মধ্যে ৩,৬৮৭জন বৌদ্ধ, ৭৭৪জন খ্রিস্টান, ৮৩জন মুসলিম, ১০জন হিন্দু।

নৃতাত্ত্বিকভাবে ১০৬জন বাঙালি, ২,৬৪৫জন‌ মারমা, ৫২০জন ত্রিপুরা ও ১,২৮৩জন অন্যান্য।

## অবস্থান ও সীমানা
রোয়াংছড়ি উপজেলার সর্ব-উত্তরে নোয়াপতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের পূর্বে আলেক্ষ্যং ইউনিয়ন, দক্ষিণে বান্দরবান সদর উপজেলার বান্দরবান সদর ইউনিয়ন ও বান্দরবান পৌরসভা, পশ্চিমে বান্দরবান সদর উপজেলার রাজবিলা ইউনিয়ন এবং উত্তরে রাঙ্গামাটি জেলার রাজস্থলী উপজেলার ঘিলাছড়ি ইউনিয়ন ও বিলাইছড়ি উপজেলার ফারুয়া ইউনিয়ন অবস্থিত।

## প্রশাসনিক কাঠামো
নোয়াপতং ইউনিয়ন রোয়াংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি *খক্ষ্যং*, *ম্রক্ষ্যং* ও *নোয়াপতং* এ ৩টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী নোয়াপতং ইউনিয়নের সাক্ষরতার হার ২৫.৮%। এ ইউনিয়নে ১টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।

### শিক্ষা প্রতিষ্ঠান
;নিম্ন মাধ্যমিক বিদ্যালয়
* নোয়াপতং নিম্ন মাধ্যমিক বিদ্যালয়

;প্রাথমিক বিদ্যালয়
* অন্তহাপাড়া সরকারি প্রাথমিক বিদ্যালয়
* কানাইজোপাড়া সরকারি প্রাথমিক বিদ্যালয়
* ক্রংলাইপাড়া সরকারি প্রাথমিক বিদ্যালয়
* খক্ষ্যং সরকারি প্রাথমিক বিদ্যালয়
* গংজক হেডম্যানপাড়া সরকারি প্রাথমিক বিদ্যালয়
* জুটিয়াপাড়া সরকারি প্রাথমিক বিদ্যালয়
* থলিপাড়া সরকারি প্রাথমিক বিদ্যালয়
* দোছড়ি সরকারি প্রাথমিক বিদ্যালয়
* নাছালংপাড়া সরকারি প্রাথমিক বিদ্যালয়
* বাওয়াপাড়া সরকারি প্রাথমিক বিদ্যালয়
* বিঘ্নসেন সরকারি প্রাথমিক বিদ্যালয়
* ম্রক্ষ্যংপাড়া সরকারি প্রাথমিক বিদ্যালয়
* সোনাই সেপ্রুপাড়া সরকারি প্রাথমিক বিদ্যালয়

## যোগাযোগ ব্যবস্থা
নোয়াপতং ইউনিয়নে যোগাযোগের প্রধান সড়ক হল রোয়াংছড়ি-নোয়াপতং সড়ক। প্রধান যোগাযোগ মাধ্যম চাঁদের গাড়ি।

## খাল ও নদী
নোয়াপতং ইউনিয়নের মধ্য দিয়ে প্রবাহিত হচ্ছে নোয়াপতং খাল।

## হাট-বাজার
নোয়াপতং ইউনিয়নের প্রধান ২টি হাট-বাজার হল অন্তহাপাড়া বাজার এবং কানাইজোপাড়া বাজার।

## জনপ্রতিনিধি
* বর্তমান চেয়ারম্যান: অংথোয়াইচিং মার্মা

## আরও দেখুন
* রোয়াংছড়ি উপজেলা
* রোয়াংছড়ি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:রোয়াংছড়ি উপজেলার ইউনিয়ন
বান্দরবান সদর থানা

**বান্দরবান সদর থানা** বাংলাদেশের বান্দরবান জেলার অন্তর্গত বান্দরবান সদর উপজেলার একটি থানা।

## প্রতিষ্ঠাকাল
বান্দরবান সদর থানা গঠিত হয় ১৯২৩ সালে।

## প্রশাসনিক এলাকাসমূহ
বান্দরবান সদর উপজেলার ১টি পৌরসভা ও ৬টি ইউনিয়নের প্রশাসনিক কার্যক্রম বান্দরবান সদর থানার আওতাধীন।

;পৌরসভা:
* বান্দরবান

;ইউনিয়নসমূহ:
* ১নং রাজবিলা
* ২নং কুহালং
* ৩নং বান্দরবান সদর
* ৪নং সুয়ালক
* ৫নং টংকাবতী
* ৬নং জামছড়ি

## আরও দেখুন
* বান্দরবান সদর উপজেলা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:বান্দরবান জেলার থানা
বিষয়শ্রেণী:বান্দরবান সদর উপজেলা
সিঙ্গাপুরের ইতিহাস

সিঙ্গাপুর নামটি এসেছে মালেশিয়ান শব্দ 'সিঙ্গাপুরা' (singapura) থেকে। যেখানে Singa শব্দটি এসেছে সংস্কৃত শব্দ 'সিমহা'(simha) থেকে যার অর্থ সিংহ এবং 'পুরা'(pura) শব্দটির অর্থ সিটি বা শহর। সুতরাং সিঙ্গাপুর শব্দের অর্থ সিংহের শহর।

## সিঙ্গাপুর নামকরণের ইতিহাস
মালয় কাহিনী অনুসারে, ১২৯৯ সালে স্যাঙ নিলা উতামা(Sang Nila Utama)  আজকের সিঙ্গাপুরকে 'সিঙ্গাপুরা' নামে নামকরণ করেন। স্যাঙ নিলা উতামা তখন শ্রীবিজয়া(Srivijiya) সাম্রাজ্যের রাজধানী প্যালেমবাগ (Palembang) এর রাজপুত্র ছিলেন। একদিন তিনি ও তার কিছু সৈন্য মিলে বিনটান দ্বীপে শিকারের করতে যান। শিকারের সময় সে একটা হরিণের পিছু নিতে নিতে একটা ছোট পাহাড়ের কাছে উপনীত হয় কিন্তু সেখানে গিয়ে তিনি আর হরিণকে দেখতে পায় নাহ। তারপর হরিণটিকে শিকারের উদ্দেশ্যে সামনে থাকা একটা বড় পাহাড়ের চূড়ায় উঠার সিদ্ধান্ত নেন। পাহাড়ে উঠার পর তিনি আরও একটা দ্বীপ দেখতে পান। মন্ত্রীকে জিজ্ঞাসা করার পর তিনি জানতে পারলেন দ্বীপটির নাম 'তেমাসেক'। তিনি সেখানে যাওয়ার জন্য তার লোকজনকে আদেশ করলেন এবং জাহাজে চড়ে তেমাসেক দ্বীপের উদ্দেশ্যে রওনা হলেন। তেমাসেক যাওয়ার পথে তার জাহাজ সামুদ্রিক ঝড়ের কবলে পড়ে, ঝড়ের তান্ডবলীলা বেড়ে যাওয়ার কারণে তিনি জাহাজ থেকে ভারী মালামাল ফেলে দেওয়ার আদেশ দেন। কিন্তু কিছুতেই যেন কিছু হচ্ছিল নাহ, ঝড়ের গতি বেড়েই চলেছিল। এমতবস্থায় জাহাজের ক্যাপ্টেন, রাজপুত্র স্যাঙ নিলা উতামাকে তার মুকুট সাগরে ফেলে দেওয়ার কথা বললেন। ক্যাপ্টেনের কথা অনুযায়ী স্যাঙ নিলা তার মাথার মুকুট সমুদ্রে ফেলে দিলেন। কিছুক্ষণের মধ্যে ঝড় থেমে যায় এবং তারা সবাই 'তেমাসেক' দ্বীপে নিরাপদে পৌছান। সেখানে তিনি দ্রুতগতিতে জঙ্গলের দিকে চলে যাওয়া একটি জন্তু দেখতে পান। মন্ত্রী জন্তুটিকে সিংহ নামে অভিহিত করে। এরপর স্যাঙ নিলা উতামা সেখানে বাস করা শুরু করলেন এবং একটা শহর প্রতিষ্ঠা করেন। তিনি শহরটির নাম দেন সিঙ্গাপুরা(Singapura) বা সিংহের শহর(Lion City)। তবে সবথেকে মজার বিষয় হল সিঙ্গাপুরে কোন সিংহ নেই। ধারণা করা হয় স্যাঙ নিলা উতামা যে জন্তুটাকে দেখেছিলেন সেটি আসলে সিংহ ছিল নাহ সেটি 'মালেশিয়ান বাঘ' ছিল।

## ভূগোল
সিঙ্গাপুর ৬৩ টি দ্বীপ নিয়ে গঠিত। 'জুরং দ্বীপ','পালাও ওজাং', 'পালাও টেকং', 'পালাও উবিন', এবং 'সেন্টোসা' সিঙ্গাপুরের উল্লেখযোগ্য কিছু দ্বীপ। এর মধ্যে 'পালাও ওজাং' প্রধান দ্বীপ।

## জীববৈচিত্র্য
নগরায়নের ফলে সিঙ্গাপুরের ৯৫% বনভূমি ধ্বংস হয়ে গিয়েছে। যার কারণে এখানে কোন জীববৈচিত্র্যতাও দেখা যায় নাহ। তবে এখানে ১৫০ বছরের পুরানো একটি বোটানিক্যাল গার্ডেন আছে। সরকার সেটিকে যথাযথ সংরক্ষণ করার মাধ্যমে প্রসারিত করার পদক্ষেপ নিয়েছে।

## তথ্যসূত্র

বিষয়শ্রেণী:সিঙ্গাপুর
বিষয়শ্রেণী:দেশ অনুযায়ী এশিয়ার ইতিহাস
বিষয়শ্রেণী:সিঙ্গাপুরের ইতিহাস
গেভোরা হোটেল

**আহমেদ আব্দুল রহিম আল আত্তর টাওয়ার** হচ্ছে সংযুক্ত আরব আমিরাতের দুবাইয়ের একটি সুউচ্চ গগনচুম্বী অট্টালিকা। এটি শেখ জায়েদ সড়কের পাশে অবস্থিত। এটি দুবাইয়ের ১১তম সর্বোচ্চ ভবন এবং পৃথিবীর একশোটি সর্বোচ্চ ভবনসমূহের মধ্যে অন্যতম। এটির নির্মাণকাজ ২০০৪ সালে শুরু হয় এবং ২০১৮-তে সম্পন্ন হয়। এই টাওয়ারটি আব্দুলরহিম আল আত্তর প্রোপার্টিজের মালিকানাধীন একটি বহুতল ভবন। গগনচুম্বী এই অট্টালিকাটি একটি হোটেল এবং অফিস হিসেবে ব্যবহৃত হয়।

## বহিঃসংযোগ
আল আত্তর প্রোপার্টিজ সম্পর্কে কিছু প্রকাশিত সংবাদ:
*Vue De Lac towers: Towering trouble in Dubai
* JLT owners still waiting for homes promised in 2007
*Disgruntled investors storm Rera office
*New hope for Dubai investors on stalled projects?
*Discussions at propertyforum.com

## তথ্যসূত্র

বিষয়শ্রেণী:দুবাইয়ের স্থাপত্য
বিষয়শ্রেণী:দুবাইয়ের আবাসিক গগনচুম্বী অট্টালিকা
মন্টুরাম পাখিরা

**মন্টুরাম পাখিরা** একজন পশ্চিমবঙ্গের রাজনীতিবিদ ও সর্বভারতীয় তৃণমূল কংগ্রেসের সদস্য। বর্তমানে তিনি পশ্চিমবঙ্গের মন্ত্রী পরিষদে *সুন্দরবন উন্নয়নের*  দায়িত্বভারপ্রাপ্ত  একজন প্রতিমন্ত্রী।

## রাজনীতি
তিনি ২০০১ সালে কাকদ্বীপ-নির্বাচনক্ষেত্র থেকে বিধানসভায় প্রথম নির্বাচিত হন। তিনি ২০১১ সালে পুনরায় নির্বাচিত হন।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
জিয়া উদ্দীন আহমেদ বাবলু

**জিয়া উদ্দীন আহমেদ বাবলু** (৩১ ডিসেম্বর ১৯৫৪ – ২ অক্টোবর ২০২১) বাংলাদেশের একজন রাজনীতিবিদ যিনি দুই মেয়াদে জাতীয় পার্টির মহাসচিব ছিলেন। এরশাদের সরকারে আমলে তিনি উপমন্ত্রী, প্রতিমন্ত্রী, মন্ত্রী হিসেবে দায়িত্ব পালন করেন। তিনি চট্টগ্রাম-৯ ও চট্টগ্রাম-৬ আসনের সংসদ সদস্য ছিলেন।

## প্রাথমিক জীবন
বাবলু ৩১ ডিসেম্বর ১৯৫৪ সালে চট্টগ্রামের রাউজানে জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগের ছাত্র ছিলেন।

তার প্রথম স্ত্রী অধ্যাপক ফরিদা আক্তার ক্যান্সারে আক্রান্ত হয়ে ২০০৫ সালে মৃত্যুবরণ করেন। বাবলু-ফরিদা দম্পতির এক মেয়ে ও এক ছেলে রয়েছে। ২১ এপ্রিল ২০১৭ সালে তিনি জাতীয় পার্টি চেয়ারম্যান এরশাদের ভাগ্নি মেহেজাবুন্নেসা রহমান টুম্পাকে বিয়ে করে ছিলেন।

তিনি ইউনিয়ন ব্যাংক লিমিটেডের একজন পরিচালক ছিলেন।

## রাজনৈতিক জীবন
বাবলু ঢাকা বিশ্ববিদ্যালয়ের কেন্দ্রীয় ছাত্র সংসদের (ডাকসু) ১৯৮২-৮৩ মেয়াদে সাধারণ সম্পাদক (জিএস) ছিলেন। তিনি ঢাকা বিশ্ববিদ্যালয়ের ছাত্র থাকা কালে বাসদ ছাত্রলীগের সাধারণ সম্পাদক ছিলেন। ১৯৮৩ সালে তিনি ডাকসুর জিএস থাকা অবস্থায় সামরিক শাসক এরশাদের দলে যোগ দিয়ে প্রথমে উপদেষ্টা ও পরে শিক্ষা উপমন্ত্রী হন। এরপর অর্থ প্রতিমন্ত্রী এবং পরে বেসামরিক বিমান চলাচল ও পর্যটনমন্ত্রী হিসেবে দায়িত্ব পালন করেন।

তিনি ১৯৮৮ সালের চতুর্থ জাতীয় সংসদ নির্বাচনে তৎকালীন চট্টগ্রাম-৬ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হয়ে ছিলেন। ২০১৪ সালের দশম জাতীয় সংসদ নির্বাচনে তিনি জাতীয় পার্টির প্রার্থী হিসেবে চট্টগ্রাম-৯ আসন থেকে সংসদ সদস্য নির্বাচিত হয়ে ছিলেন।

২০১৪ থেকে দুই বছর জাতীয় পার্টির মহাসচিবের দায়িত্বে ছিলেন বাবলু। ২০২০ সালে আবার সেই দায়িত্বে ফিরেন তিনি।

২০১২ থেকে ২০১৩ সাল পর্যন্ত মন্ত্রী পদমর্যাদায় প্রধানমন্ত্রী শেখ হাসিনার উপদেষ্টা হিসেবে দায়িত্ব পালন করেন।

## মৃত্যু
বাবলু ২ অক্টোবর ২০২১ সালে করোনাভাইরাসে সংক্রমিত হয়ে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:বাংলাদেশের সাবেক উপমন্ত্রী
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
আফছারুল আমীন

**আফছারুল আমীন** (১ জানুয়ারি ১৯৫২ – ২ জুন ২০২৩) বাংলাদেশের একজন প্রখ্যাত রাজনীতিবিদ ও ২৮৭ নং (চট্টগ্রাম-১০) আসন থেকে নির্বাচিত জাতীয় সংসদ সদস্য ছিলেন। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
তিনি ২০২৩ সালের ২ জুন চিকিৎসাধীন অবস্থায় ঢাকার স্কয়ার হাসপাতালে মৃত্যুবরণ করেন।

## শিক্ষা
তিনি চট্টগ্রাম সিটি কলেজ হতে উচ্চ মাধ্যমিক পাশ করেন ও চট্টগ্রাম মেডিকেল কলেজের শিক্ষার্থী ছিলেন।

## পারিবারিক জীবন
আফছারুল আমীনের স্ত্রী কামরুন্নেছা একজন চিকিৎসক। এই দম্পতির জ্যেষ্ঠ সন্তান ফয়সাল আমিন ব্যবসায়ী, ছোট ছেলে মাহিদ বিন আমিন চিকিৎসক।

## তথ্যসূত্র

## বহিঃসংযোগ
* মাননীয় সংসদ সদস্য মোঃ আফছারুল আমীন  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫২-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:চট্টগ্রাম মেডিকেল কলেজের প্রাক্তন শিক্ষার্থী
বিষয়শ্রেণী:সরকারি সিটি কলেজ, চট্টগ্রামের প্রাক্তন শিক্ষার্থী
পান্থ রহমান

**পান্থ রহমান** (১১ সেপ্টেম্বর ১৯৮০) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পান।

পান্থ রহমান কূটনৈতিক সাংবাদিকদের সংগঠন ডিপ্লোমেটিক করসপন্ডেন্ট অ্যাসোসিয়েশন অব বাংলাদেশের (ডিক্যাব) একাধিকবারের নির্বাচিত সাধারণ সম্পাদক হিসেবে দায়িত্ব পালন করেছেন।

## পুরস্কার ও সম্মাননা
* জাতীয় তথ্য ও যোগাযোগ প্রযুক্তি পুরস্কার, ২০১৭ 

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সাংবাদিক
আন্দারব জেলা

**আন্দারব জেলা** আফগানিস্তানের বাগলান প্রদেশের দক্ষিণ অংশে অবস্থিত একটি জেলা। ২০০৪ সালের আদমশুমারী অনুযায়ী আন্দারবের আনুমানিক জনসংখ্যা ছিল প্রায় ১২০,৬৪২ জন। জেলাটিতে মূলত তাজিকরা বসবাস করে থাকে। আন্দারব গ্রাম হচ্ছে জেলাটির কেন্দ্রীয় এলাকা।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বাগলান প্রদেশের জেলা
শেঘনান বিমানবন্দর

**শেঘনান বিমানবন্দর**  আফগানিস্তানের বাদাখশন প্রদেশের পামির পর্বতমালাগুলির মধ্যে আফগানিস্তানের উত্তরপূর্ব এলাকায় অবস্থিত একটি বিমানবন্দর। বিমানবন্দরটি তাজিকিস্তানের সীমান্তের কাছাকাছি অবস্থান করছে যেটি পূর্ব ও সমভূমিতে শিগনান বিমানবন্দরটি তাজিকিস্তানের খোরোগ বিমানবন্দর রয়েছে। বিমানবন্দর ২টি কেবলমাত্র  দূরে অবস্থিত এবং নদী থেকে আলাদা হয়েছে।

## সুযোগ-সুবিধাসমূহ
বিমানবন্দরটি সমুদ্র সমতল থেকে  উচ্চতার উপর অবস্থান করছে। বিমানবন্দরটি মূলত ১৬/৩৪ নুড়ি পৃষ্ঠের সমন্বয়ে   উচ্চতায় নির্মাণ করা হয়েছে।

## আরো দেখুন
* আফগানিস্তানের বিমানবন্দরের তালিকা

## তথ্যসূত্র

## বহিঃসংযোগ
* 
* Airport record for Sheghnan Airport  at Landings.com.

বিষয়শ্রেণী:বাদাখশন প্রদেশের জনবহুল এলাকা
বিষয়শ্রেণী:আফগানিস্তানের বিমানবন্দর
হার্ভি

**হার্ভি লেই ক্যান্টওয়েল** (জন্ম ২৮ জানুয়ারী, ১৯৯৯), এছাড়াও তার মঞ্চনাম  **হার্ভি** দ্বারা পরিচিত, হলেন একজন ইংরেজ গায়ক এবং ছোট পর্দার উপস্থাপক। তিনি জনপ্রিয় ব্রিটিশ টেলিভিশন চ্যানেল  বিবিসি-এর মালিকানা ভিত্তিক শিশুতোষ চ্যানেল সিবিবিসি-এ প্রচারিত *[[ফ্রাইডে ডাউনলোড]]* নামক শিশুদের বিনোদনমূলক ছোট পর্দার অনুষ্ঠানের ধারাবাহিক ৭ থেকে ধারাবাহিক ৯ পযন্ত উপস্থাপকের দাইত্ব পালন করেছেন। 

## কর্মজীবন
কিশোর বয়সে তাকে তার বন্ধুরা তার গান পরিবেশনার ভিডিও সমূহ ফেইসবুক-এ আপলোড করার জন্য উৎসাহ দিয়েছিল, এবং ২০১৩ সালে তার ব্যবস্থ্যাপক এবং বয় ব্যান্ড "ইস্ট সেভেন" এর সাবেক প্রধান গায়ক ডিলানের সাহায্যে তিনি কিছু কাল পরেই সরাসরি অনুষ্ঠানে গান পরিবেশন করেন এবং খুব তারাতারি রেকর্ড লেবেল  ইউনিভার্সাল মিউজিক-এর সাথে চুক্তিবদ্ধ হন। হার্ভির প্রথম একক "থ্যাংক ইউ" প্রকাশ পায় ২০১৩ সালের শেষের দিকে এবং যেটি বড় ধরনের জনপ্রিয়তা পেয়ে যায়। অনেকগুলো সফর, অনেক স্থানে উপস্থিত হওয়া, একক প্রকাশ করা এবং আরো অনেক পপ তারকাদের কার্যকলাপের মধ্যেও ক্যান্টওয়েল, সিবিবিসি-এ প্রচারিত "ফ্রাইডে ডাউনলোড" অনুষ্ঠানটিতে মাঝে মাঝে অতিথি উপস্থাপক হিসেবে হাজির হয়েছেন, এবং ২০১৬ সালে উক্ত অনুষ্ঠানটির জন্য পূর্ণকালীন উপস্থাপক হিসেবে চুক্তিবদ্ধ হন। তিনি তার ইউটিউব চ্যানেলে নিয়মিত ভিডিও অাপলোড করেছেন, যেগুলোর মধ্যে অনেক গুলো কভার করা গান এবং অন্য পপ তারকের সাথে নিয়ে পরিবেশনা অন্যতম। ২০১৭ সালে তিনি "হলিডে" নামক একটি ইপি প্রকাশ করেন, যেটিতে তার অন্যান্য গানসমূহ গুলোর মধ্যে তার জনপ্রিয় "ফোবিয়া" নামক এককটিও অন্যতম।

## অ্যালবাম সমূহ
### ইপি

### একক সমূহ

## তথ্যসূত্র

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ গায়ক
বিষয়শ্রেণী:কেন্ট থেকে আগত গায়ক
বিষয়শ্রেণী:পপ গায়ক
বিষয়শ্রেণী:ইংরেজ গায়ক
বিষয়শ্রেণী:ইংরেজ টেলিভিশন উপস্থাপক
বিষয়শ্রেণী:২১শ শতাব্দীর ইংরেজ সঙ্গীতশিল্পী
ইসলামি আধুনিকতাবাদ

**ইসলামী আধুনিকতা** একটি আন্দোলনের নাম। যেটি আধুনিক সালাফিবাদ হিসাবেও পরিচিত। ইসলামী আধুনিকতা হলো- জাতীয়তাবাদ, গণতন্ত্র, নাগরিক অধিকার, যুক্তিবাদ, সমতা ও উন্নয়নের মতো আধুনিক পশ্চিমা মূল্যবোধের সাথে ইসলামী বিশ্বাসের সমন্বয় করার চেষ্টা সর্বপ্রথম মুসলিম মতাদর্শগত প্রতিক্রিয়া হিসেবে পরিচিত। [7] "শাস্ত্রীয় ধারণাসমূহ এবং আইনশাস্ত্রের পদ্ধতি" এবং "ইসলামিক ধর্মতত্ত্ব এবং কুরআনের তাৎপর্য (তাফসির)" -এর একটি নতুন পদ্ধতির সমালোচনামূলক পুনর্বিবেচনা করা এর অন্যতম বৈশিষ্ট্য। [6]

এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।

এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।

ইসলামী চিন্তাধারার প্রথম পুনর্নবীকরণকারীগণ (আফগানি ও মুহাম্মদ আবদু) ইসলামী চিন্তাধারার সংস্কারে তাদের প্রচেষ্টাকে বুঝাবার জন্যে "সালাফিয়া" [8] শব্দটি ব্যবহার করেছেন। [9] আর এই "সালাফিয়া আন্দোলন"ই  প্রায়ই পশ্চিমাবিশ্বে "ইসলামিক আধুনিকতাবাদ" নামে পরিচিত। যদিও বর্তমান সময়ে সালাফি আন্দোলন বলতে সাধারণত" ওয়াহাবিবাদ মতাদর্শকে বোঝানো হয়। তথাপি উভয়ের মাঝে বিস্তর ফারাক রয়েছে। [উল্লেখ্য 2]  প্রতিষ্ঠালঘ্ন থেকেই ধর্মনিরপেক্ষ শাসক ও ধর্মীয় বিষয়-সংশ্লিষ্ট আইন-কানুন নির্ধারণে নিয়োজিত অফিসিয়াল উলামাগণ উভয় শ্রেণি দ্বারা  এটির মূল সংস্কার কাজ পরিচালনা ব্যাহত হয়েছে। [10]

আধুনিকতা ও ধর্মনিরপেক্ষতার মাঝে পার্থক্য হলো, আধুনিকতা জনজীবনে ধর্মীয় বিশ্বাসের গুরুত্বকে স্বীকার করে। আবার সালাফিবাদ বা ইসলাম থেকে পৃথক। এই অর্থে যে, এটি সমসাময়িক ইউরোপীয় প্রতিষ্ঠান, সামাজিক প্রক্রিয়া এবং মূল্যবোধকে অন্তর্ভুক্ত করে। [7] ইসলামিক আধুনিকতার পরিচয়ে মহাথের মোহাম্মদ বলেন, " ১৪০০ বছর পরের ভিন্ন এই পৃথিবীতে ইসলামকে প্রাসঙ্গিক করার জন্য যখন ব্যাখ্যা করা হয়, তখনই ইসলাম সকল যুগের ধর্ম হিসেবে বিবেচিত হবে"। [ 11]

## তথ্যসূত্র

বিষয়শ্রেণী:ইসলামের মধ্যে উদার ও প্রগতিশীল আন্দোলন
বিষয়শ্রেণী:আধুনিকতাবাদ
বাগলানী জাদিদ জেলা

**বাগলানী জাদিদ**  (আয়তন: ১,৬১৩&nbsp;কিঃমি²) উত্তর আফগানিস্তানের বাগলান প্রদেশের একটি জেলা। ২০০৪ সালের আদমশুমারী অনুযায়ী বাগলানী জাদিদ জনসংখ্যা ছিল প্রায় ১১৯,৬০৭ জন।

## ভৌগোলিক অবস্থান
জেলাটি প্রদেশের উত্তরের অংশে অবস্থান করছে। এটি উত্তরে কুন্দুজ প্রদেশ এবং পশ্চিমে সামানগান প্রদেশের সীমান্ত বরাবর অবস্থিত। অধিকাংশ লোকজন এখানকার কুন্দুজ নদীর উপত্যকাতে বসবাস করে থাকেন। এলাকাটির সংখ্যাগরিষ্ঠ অধিবাসী পাহাড়ী এলাকায় বসবাস করে থাকেন।

## জনসংখ্যার উপাত্ত
আফগানিস্তানের গ্রামীণ পুনর্বাসন ও উন্নয়ন মন্ত্রণালয়ের মতে, ২০০৪ সালে জেলাটিতে জনসংখ্যা প্রায় ১১৯,৬০৭ জন লোক বসবাস করত। যেখানে জাতিগতভাবে, পশতুন জনসংখ্যার প্রায় ৫০% লোক বসবাস যা সংখ্যাগরিষ্ঠতার দিক থেকে এগিয়ে, এছাড়া ৪০% তাজিকদের বসতি রয়েছে এবং অবশিষ্ট ১০% উজবেক রয়েছে।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বাগলান প্রদেশের জেলা
মাহী বিজ

**মাহী বিজ** (জন্ম: ১ এপ্রিল ১৯৮২) হচ্ছেন একজন ভারতীয় মডেল এবং অভিনেত্রী। তিনি কালারসে সম্প্রচারিত বালিকা বধু ধারাবাহিকে নন্দিনী চরিত্রে এবং লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেছেন। তিনি তার স্বামী জয় ভানুশালীর সাথে ২০১৩ সালে নাচ বলিয়ে ৫তে জয়লাভ করেছেন।

## পেশাজীবন
বিজ হচ্ছেন একজন মডেল এবং বেশ কয়েকটি গানের চিত্রসঙ্গীতে তিনি উপস্থিত হয়েছেন, যার মধ্যে "তু, তু হ্যায় ওয়াহি" (ডিজে আকিল মিক্স) উল্লেখযোগ্য। ২০০৬ সালে তিনি টেলিভিশন ধারাবাহিক "আকেলা"য় প্রধান চরিত্রে অভিনয় করেছেন।

সাহারা ওয়ানে সম্প্রচারিত ধারাবাহিক শুভ কদমে প্রথার চরিত্রে অভিনয় করেছেন। তিনি কালারসে সম্প্রচারিত লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেন। তিনি ঝলক দিখলা যার ৪র্থ আসরে একজন প্রতিযোগী হিসেবে অংশগ্রহণ করেছিলেন, যেখানে তিনি চূড়ান্ত প্রতিযোগী হিসেবে উত্তীর্ণ হয়েছিলেন।

পরবর্তীতে তিনি নাচ বলিয়ের ৫ম আসরে তার স্বামী জয় ভানুশালীর সাথে অংশগ্রহণ করেন, যেখানে তারা বিজয়ী জুটি হয়েছিলেন। অতঃপর তিনি ফিয়ার ফ্যাক্টর: খতরোঁ কে খিলাড়ির ৫ম আসরে অংশগ্রহণ করেন, কিন্তু পায়ে চোট পাওয়ার কারণে তিনি উক্ত অনুষ্ঠান হতে অপসারিত হয়ে যান।

২০১১ সালের ১১ নভেম্বর মাহী জয় ভানুশালীর সাথে বিবাহ বন্ধনে আবদ্ধ হন।

## টেলিভিশন

## চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:নাচ বলিয়ে বিজয়ী
বিষয়শ্রেণী:ঝলক দিখলা যা
বিষয়শ্রেণী:ভারতীয় বংশোদ্ভূত নারী মডেল
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:দিল্লির নারী মডেল
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
ভার্মিয়ার (রেস্তোরাঁ)

**ভার্মিয়ার** নেদারল্যান্ডসের আমস্টারডাম শহরের প্রিন্স হেন্ড্রক্কাকে নামক এলাকায় এনএইচ বার্বিজন প্যালেস হোটেলের ভিতরে অবস্থিত একটি রেস্তোরাঁ। এটি একটি অভিজাত ফাইন ডাইনিং রেস্টুরেন্ট যা ১৯৯৩ সালে প্রথম "মিষলান তারকা" অর্জন করে। পরবর্তিতে এটি হারিয়ে ফেলে, তারপর আবার দ্বিতীয়বারা তারকা অর্জন করে ২০০৩ সালে।

## প্রধান রাঁধুনি
এই রেস্তোরাঁয় বেশ কিছু প্রধান রাঁধুনি এসে কাজ করেছেন:
* Gert-Jan Hageman, ১৯৯৩
* Ron Schouwenburg, ১৯৯৪-১৯৯৭ 
* Edwin Kats, ১৯৯৭-২০০০
* Pascal Jalhaij, ২০০১-২০০৪
* Christopher Naylor, ২০০৪ থেকে বর্তমান 

## তারার ইতিহাস
১৯৯৩-২০০০: একটি তারকা
২০০১: কোন তারকা নেই
২০০২: একটি তারকা
২০০৩-২০০৪: দুটি তারকা
২০০৫-২০০৭: একটি তারকা
২০০৮-২০১০: কোন তারকা নেই
২০১১-২০১২: একটি তারকা

## তথ্যসূত্র

বিষয়শ্রেণী:রেস্তোরাঁ
মেক্সিকো সিটির ঐতিহাসিক কেন্দ্র

থাম্ব|মেক্সিকোর Plaza de la Constitución (The Zocalo)
**মেক্সিকো সিটির ঐতিহাসিক কেন্দ্র** হচ্ছে মেক্সিকোর, মেক্সিকো সিটি শহর এবং এর আশেপাশের এলাকা। যা স্প্যানিশে **Centro বা Centro Histórico নামে পরিচিত। Zócalo বা** এখানকার  প্রধান স্থাপত্যের দিকে তাকালে বোঝা যাবে, এটা চারিদিকে অসংখ্য ব্লক জুড়ে বিস্তৃত। **Alameda Central** পার্ক  **Zócalo** এর সবচেয়ে নিকটবর্তি স্থাপনা, যা  **Zócalo** এর পশ্চিম দিকে অবস্থিত।  Zocalo হচ্ছে ল্যাটিন আমেরিকার সবথেকে বৃহত্তম স্থাপনা।  এটি একসাথে প্রায় ১০০,০০০ জনকে ধারণ করতে সক্ষম।

শহরের এই অংশটি প্রায় ৯ বর্গ কিলোমিটার এবং ৬৬৮ টি ব্লক জুড়ে অবস্থিত। এতে প্রায় ৯,০০০ টি দালান রয়েছে। যার মধ্যে ১,৫৫০ টি দালান ঐতিহাসিক হিসাবে ঘোষিত। যার অধিকাংশ দালানগুলো ষোল শতাব্দী থেকে বিশ শতাব্দির মধ্যে স্থাপন করা হয়েছিল। সংরক্ষণের জন্য একে দুইটি অংশে ভাগ করা হয়েছে। ১ম অংশে আদি-স্পেনীয় সিটি থেকে বড়লাটের সময় এবং এর স্বাধীনতালাভ করার আগপর্যন্ত গড়ে ওঠা স্থাপনাগুলিকে, এবং ২য় অংশে অন্যান্য সকল স্থাপনা যেগুলো ১৯ শতকের শেষের দিকে গড়ে উঠেছে অন্তরভুক্ত করা হয়েছে । যা স্থাপত্য এবং সাংস্কৃতিক ঐতিহ্য রক্ষার জন্য সংরক্ষণ করা অপরিহার্য।

এটা সেই স্থান যেখানে  **Aztec Empire** এর রাজধানী **Tenochtitlán অবস্থিত** ছিল, যা স্প্যানিশদের মাধ্যমে ধ্বংস হয়  এবং পরবর্তীতে স্পেনীয় রা বসতি স্থাপন করে, যা আধুনিক মেক্সিকো সিটি হিসাবে পরিচিত। এখানে **Aztec** সাম্রাজ্যের রাজধানী এবং নতুন স্প্যানিশ বসতির শাসনকেন্দ্র একই স্থানে হওয়ার কারণে শহরটিতে উভয় যুগের বেশিরভাগ স্থাপনা জাদুঘর গুলি  অবস্থিত, একারণেই এটি বিশ্বের একটি ঐতিহাসিক জায়গা হিসাবে স্থান দখল করে নিয়েছে। 
## তথ্যসূত্র

বিষয়শ্রেণী:মেক্সিকোর বিশ্ব ঐতিহ্যবাহী স্থান
বিষয়শ্রেণী:ঐতিহাসিক পাড়া
বিষয়শ্রেণী:মেক্সিকো সিটির নিকটবর্তী অঞ্চল
বিষয়শ্রেণী:মেক্সিকো সিটির দর্শনীয় স্থান
ভারত (চলচ্চিত্র)

***ভারত*** হলো একটি ভারতীয় হিন্দি-ভাষার চলচ্চিত্র। ছবিটি পরিচালনা করেছেন আলী আব্বাস জাফর এবং রিল লাইফ প্রোডাকশন, টি-সিরিজ, সালমান খান ফিল্মসের ব্যানারে তৈরি হয়েছে। এটি প্রযোজনা করেছেন অতুল অগ্নিহোত্রী, আলবিরা খান অগ্নিহোত্রী, ভূষণ কুমার ও সালমা খান। এটি ২০১৯ সালে ঈদে মুক্তি পায়। ২০১৮ সালের স্বাধীনতা দিবসে চলচ্চিত্রটির প্রথম টিজার মুক্তি পায়। এই চলচ্চিত্রটি বেশ কয়েকটি অঞ্চল ও দেশ যেমন: দিল্লি, পাঞ্জাব, মুম্বই, আবুধাবি, মাল্টা এবং স্পেনের মতো স্থান জুড়ে চিত্রায়ন করা হয়। আবুধাবির সীমান্তে মরুভূমি বিদ্যমান বলে চলচ্চিত্রটি চিত্রায়নে সুবিধা হয় এবং পাঞ্জাবে জালিয়ানওয়ালাবাগ অঞ্চলে এই চলচ্চিত্রটির মূল অংশ চিত্রায়ন করা হয়। অন্য একদল মুম্বই এবং আবুধাবিতে চিত্রায়ন করে। চলচ্চিত্রটি ২০১৪ সালের দক্ষিণ কোরীয় চলচ্চিত্র *[[ওড টু মাই ফাদার]]* অবলম্বনে বানানো।

## অভিনয়ে
*সালমান খান - ভারত
*ক্যাটরিনা কাইফ - কুমুদ রাইনা
*দিশা পাটানি - রাধা
*তাবু - মেহের
*সুনীল গ্রোভার - বিলায়েতী খান
*জ্যাকি শ্রফ - গৌতম কুমার
*সোনালী কুলকার্নী - জানকী দেবী
*আসিফ শেখ - মেহেকের স্বামী
*কারিশমা ইরানি - মেহেক
*নোরা ফাতেহি - সুজান

## নির্মাণ
২০১৮ সালের জুন মাসের শেষের দিকে চলচ্চিত্রটির শুটিং শুরু হয়। শুরুতে সালমান খানের বিপরীতে প্রিয়াংকা চোপড়ার অভিনয় করার কথা থাকলেও তার চরিত্রের শুটিং শুরু হবার আগেই তিনি সরে দাঁড়ান এবং তার পরিবর্তে চলচ্চিত্রটির সাথে ক্যাটরিনা কাইফ যুক্ত হন।

## সাউন্ডট্রেক

চলচ্চিত্রটির সঙ্গীত পরিচালনা ও সুর করেছেন বিশাল-শেখর এবং গীত রচনা করেছেন ইরশাদ কামিল। এটি টি-সিরিজের ব্যানারের অধীনে মুক্তি দেওয়া হয়।

## মুক্তি
চলচ্চিত্রটি ঈদুল ফিতর উপলক্ষে ২০১৯ সালের ৫ জুন মুক্তি পেয়েছে।

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:২০১০-এর দশকের মারপিটধর্মী নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:আলী আব্বাস জাফর পরিচালিত চলচ্চিত্র
বিষয়শ্রেণী:সালমান খান প্রযোজিত চলচ্চিত্র
বিষয়শ্রেণী:১৯৬০-এর দশকের পটভূমিতে চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:১৯৮০-এর দশকের পটভূমিতে চলচ্চিত্র
বিষয়শ্রেণী:১৯৯০-এর দশকের পটভূমিতে চলচ্চিত্র
বিষয়শ্রেণী:২০১০-এর দশকের পটভূমিতে চলচ্চিত্র
বিষয়শ্রেণী:ভারত বিভাজনের পটভূমিতে চলচ্চিত্র
বিষয়শ্রেণী:আবুধাবিতে ধারণকৃত চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:মাল্টায় ধারণকৃত চলচ্চিত্র
বিষয়শ্রেণী:স্পেনে ধারণকৃত চলচ্চিত্র
বিষয়শ্রেণী:অমিতাভ বচ্চনের সাংস্কৃতিক চিত্রায়ণ
বিষয়শ্রেণী:জওহরলাল নেহরুর সাংস্কৃতিক চিত্রায়ণ
বিষয়শ্রেণী:মনমোহন সিঙের সাংস্কৃতিক চিত্রায়ণ
বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:দক্ষিণ কোরীয় চলচ্চিত্রের ভারতীয় পুনর্নির্মাণ
বিষয়শ্রেণী:টি-সিরিজের চলচ্চিত্র
বিষয়শ্রেণী:পাঞ্জাব, ভারতে ধারণকৃত চলচ্চিত্র
বিষয়শ্রেণী:রাজেশ খান্নার সাংস্কৃতিক চিত্রায়ণ
বিষয়শ্রেণী:২০১৫-এর পটভূমিতে চলচ্চিত্র
বিষয়শ্রেণী:অভিবাসন সম্পর্কিত চলচ্চিত্র
গ্রেট ওয়েস্টার্ন বিল্ডিং

**গ্রেট ওয়েস্টার্ন বিল্ডিং** ভারতের মুম্বইয়ে  অবস্থিত একটি ভবন। বৃহৎ এবং দেখতে প্রাসাদতুল্য এই ভবনটি অনেক কাজে ব্যবহার হয়ে এসেছে। এটি একসময় বম্বের রাজ্যপালদের বাসভবন ছিল। উইলিয়াম হর্নবাই, সাবেক রাজ্যপাল যিনি হর্নবাই ভেলার্ড নির্মাণে গুরুত্বপূর্ণ ভূমিকা রাখেন, যা মহালক্ষ্মী তার কয়েক বছরের চাকরির মেয়াদে থাকাকালীন সময়ে বন্ধ করে দেন। এটি ১৭৭০-১৭৯৫ সালে ভারতীয় নৌবহরে প্রধান সেনাপতির বাসভবন, অ্যাডমিরালটি হাউস হিসেবেও ব্যবহৃত হয়।

ল্যাচলান ম্যাকুয়ারি, যিনি পরবর্তী সময়ে নিউ সাউথ ওয়েলসের রাজ্যপাল হন (১৮১০-১৮২১), অ্যাডমিরালটি হাউসে বাস করতেন। তিনি ২৩শে এপ্রিল, ১৭৯৪ সালে তার জার্নালে লিপিবদ্ধ করেন যে, 'তস্কর গ্রীষ্মকালীন আবহাওয়ায় এবং তার দেশে থাকাকালীন সময়ে, তার শহুরে বাসভবনে (অ্যাডমিরালটি হাউস) আমাদের একটি বন্ধুত্বপূর্ণ আমন্ত্রণ দেন, (যেখানে তিনি বর্তমানে বাস করছেন।) আমরা তার প্রস্তাব গ্রহণ করে নেই।' ১৮শ শতাব্দীর কাছাকাছি সময়ে এটি সরকার কর্তৃক ক্রয় করা হয় এবং ১৮৭৮ সাল পর্যন্ত নথিপত্রের আদালতভবন হিসেবে রূপান্তরিত করে পরিসেবা দেয়া হয়। রাস্তার সম্প্রসারণ ঘটানোর জন্য মূল বারান্দাটি অপসারণ করা হয়। এই সম্পত্তিটি রুস্তমজী জিজিভয় কিনে নেন অতঃপর সাসন পরিবারের কাছে বিক্রি করা হয়।

১৮৮৩ সালে এটি আবার বিক্রি করা হয় এবং গ্রেট ওয়েস্টার্ন হোটেল হিসেবে পরিচিত একটি হোটেলে রূপান্তর করা হয়। ১৮৯০-এর দশকের প্রথম দিকে একটি নতুন পাঁচ তলাবিশিষ্ট অংশ যোগ করা হয়। এটি প্রখ্যাত স্থপতি এস এম এন চন্দাভয় দ্বারা নির্মিত হয়েছিল, যিনি ১৮৯০-এর দশকে পরবর্তীতে তিন তলাবিশিষ্ট ভবন নির্মাণ করেছিলেন।

একসময় হোটেলটি বন্ধ করে দেয়া হয় এবং অধিক ভাড়া পাওয়ার জন্য অনেক কক্ষে ও উপকক্ষে ভাগ করে দেয়া হয়।

## তথ্যসূত্র

https://www.mq.edu.au/macquarie-archive/lema/1794/1794april.html

বিষয়শ্রেণী:মুম্বইয়ের ভবন ও স্থাপনা
রাজেন্দ্রনারায়ণ গুহঠাকুরতা

রাজেন্দ্রনারায়ণ গুহঠাকুরতা (১৮৯২ - ২১ জুলাই ১৯৪৫) একজন প্রসিদ্ধ ব্যায়ামবীর। তিনি বরিশাল জেলার বানারীপাড়ায় জন্মগ্রহণ করেন। তার পিতা বসন্তকুমার গুহঠাকুরতা।

তিনি বরিশাল বিএম স্কুলে চতুর্থ শ্রেণিতে পড়বার সময় সার্কাসের দলে যোগ দেন এবং বিভিন্ন রকম ব্যায়াম শিখে নিজেই সার্কাসের দল গঠন করেন। তিনি বুকের উপর হাতি, গরুর গাড়ি ও রোলার তুলতে পারতেন এবং চলন্ত মটর থামাতে পারতেন। বাঙালিদের মধ্যে শরীরচর্চা প্রচলনের জন্য All Bengal Physical culture নামে সমিতি স্থাপন করেন। কলকাতা সিটি কলেজ ও ল কলেজের ব্যায়াম-শিক্ষক ছিলেন। তার ব্যায়াম-শিক্ষক ছিলেন সূর্যকান্ত গুহ। ১৯১৭ খ্রিষ্টাব্দে প্রথম কলকাতায় আসেন ও ‘কার্লেকার সার্কাসে’ ৪টন বা ১১০ মণ রোলার বুকে তুলে দর্শকদের বিমোহিত করেন। মূলত তারই চেষ্টায় বাঙালি যুবকদের মধ্যে শক্তির পরিচায়ক ক্রিয়াকৌশল দেখানোর রেওয়াজ চালু হয়। প্রফেসর রামমূর্তি তাকে এ ব্যাপারে উৎসাহিত করেন।

## তথ্যসূত্র

বিষয়শ্রেণী:ভারতীয় ব্যায়ামবিদ
বিষয়শ্রেণী:বরিশাল জেলার ক্রীড়াবিদ
বিষয়শ্রেণী:বানারীপাড়ার ব্যক্তি
বিষয়শ্রেণী:ব্রজমোহন বিদ্যালয়ের প্রাক্তন শিক্ষার্থী